《梅花百咏 其十一 摇化工》
明代·李江

何人天上运风斤，雕琢乾坤妙不痕。玉照光寒山色滑，琼英精彩雪容温。

太虚借尔为形象，元气凭渠认本根。世上无非机且巧，空教设色衒黄昏。

作者简介：李江，字朝宗，号亦山。开平人。明孝宗弘治五年（一四九二）举人。任广西梧州推官，以文章忤当道，罢归。有《亦山先生遗稿》四卷。清道光《肇庆府志》卷一八、民国《开平县志》卷三二有传。李江诗，以李文约藏清道光十五年刊本《亦山先生遗稿》为底本。